
Selam Alejkum. Imam jedno pitanje za vas. Interesuje me, da li musliman može da učestvuje u nekom takmičenju i da ulaže novac, kako bi na kraju mogao da dobije još veći novac ? U pitanju je turnir u fudbalu na Sony Play Stationu:)


* 
* 
* 
* 
* 
* 
* 

 
Da li musliman može da učestvuje u nekom takmičenju i da ulaže novac, kako bi na kraju mogao da dobije još veći novac ?

Alejkum selam. Bismillah, ves-salatu ves-selamu ala resulillah, emma ba’ad…


Kada su u pitanju takmičenja i natjecanja treba u početku naznačiti da je dozvoljeno natjecati se i takmičiti se u stvarima koje donose dobro, nama lično ili društvu uopšteno, kako na polju dina (vjere), tako i na polju dunjaluka. Što se tiče načina učešća u tim takmičenjima i dobijanja nagrada, o tome islamski učenjaci kažu slijedeće:


1. **Takmičenje i natjecanje bez materijalnog učešća i nagrada je dozvoljeno.** Imam Ibnu Abidin, rhm., kaže: „Takmičenje bez učešća/nagrade, je dozvoljeno u svemu.“ (Pogledaj: Reddul-Muhtar, 27/20.)


2. **Nagrade koje se dobijaju od uplata svih učesnika u određenom takmičenju a uzima je samo pobjednik** – kada svaki učesnik ulaže određenu svotu novca ili imetka, a nakon svršetka takmičenja/igre pobjednik nosi pare od svih učesnika, tako da u toj situaciji imamo dobitnika i gubitnika – ovo je jasna slika **el-Kimara,** **kockanja, koje nam je Šeri’atom zabranjeno**, jer svaki učesnik ulaže određenu svotu novca, a svoju igru i takmičenje baziraju na trefu, slučaju, ukazanoj prilici ili nesmotrenosti protivnika – tako da takav način postupanja predstavlja nepravedno sticanje i jelo tuđeg imetka, i muslimanu nije dozvoljeno da učestvuje u takvim takmičenjima i natjecanjima.


3. **Nagrade koje se dobijaju od nekoga sa strane –** kada neko ko nije učesnik u igri daje nagradu pobjednicima i najboljima, radi podsticanja takmičenja u toj igri ili u nečem drugom, i ovako postupanje je dozvoljeno, i ne spada u oblike el-Kimara, kockanja koje je ***[haram](https://pitajucene.com/search/haram/questions/ "Pretraži pitanja o haramu")***. Uslov je samo da je u pitanju ***[igra](https://pitajucene.com/search/igra/questions/ "Pretraži pitanja o igrama")*** ili takmičenje koje je Šeri’atom dozvoljeno i koje se ne suprostavlja ciljevima i intencijama Šeri’ata, a pogotovu ako su u pitanju natjecanja u kojima se muslimani podučavaju raznim intelektualnim i borilačkim vještinama.


Pogledaj: <http://www.onislam.net/arabic/ask-the-scholar/131301-2011-06-24-13-29-59.html>


Dakle, shodno navedenom, nije vam dozvoljeno učestvovati na takav način u fudbalskom turniru preko Plejstejšena, niti u bilo kojoj drugoj igri ili takmičenju – gdje će svi učesnici plaćati svoje učešće a samo najbolji nositi nagrade, a Allah, dž.š., najbolje zna.


Odgovor priredio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


